6.e – 1. sat u tjednu 11.5.- 15.5. 2020.

ARGENTINA I ČILE- obrada

Ovaj materijal je za učenike po redovnom programu i individualiziranom pristupu/ IP. Za prilagođeni program staviti ću poseban dokument.

Na kraju ove nastavne jedinice moći ćete:

**● usporediti** na geografskoj karti Južne Amerike smještaj i položaj Argentine i Čilea

● **opisati** posebnosti Anda

● **usporediti** prirodna, društvena i gospodarska obilježaja Argentine i Čilea

**● izdvojiti** specifičnost položaja Čilea i utjecaj na naseljenost i gospodarstvo

**Radni listić za REDOVNI PROGRAM i IOOP**

*Pogledajte današnju nastavnu jedinicu u videu na linku:*

<https://www.youtube.com/watch?v=or_N8Z_d2Pk&list=PL9Mz0Kqh3YKpZGM9aztW6K4Lk-Semd6j0&index=17&t=81s> *i napravite Vennov dijagram po uputama u prezentaciji.*

*Otvorite atlas na str. 27 i pronađite na političkoj karti Argentinu i Čile. Pogledajte s kojim zemljama graniče..*

*Sada otvorite str. 30 u atlasu na kojoj je opća geografska karta Argentine i Čilea. Na njoj ćemo tražiti pojmove s plana ploče. Prepišite plan ploče s radnog listića ili ga isprintajte i zalijepite u bilježnicu***.** *Kad se vratimo u školu bilježnice ću pregledati. Nekoliko učenika ću metodom slučajnog odabira zamoliti da mi pošalju sliku ili word dokument kako bih bila sigurna da radite redovito.*

***ARGENTINA I ČILE***

*Argentina Čile*

***ARGENTINA*** 

- druga država po veličini u Južnoj Americi, treća po broju stanovnika

- smještena uglavnom u južnom umjerenom pojasu

-dijeli se na 4 reljefne cjeline:

1. Ande-Aconcaqua (najviši vrh Anda)

2. Sjeverne nizine-Gran Chaco i Međurječje


3. Pampa-najrazvijeniji i najnaseljeniji dio, plodno tlo- estuarij La Plata,

4.Patagonija- hladna, slabo naseljena-ovčarstvo i nafta

- veliki izvoznik mesa i ostalih poljoprivrednih proizvoda

- glavni grad: Buenos Aires

-ostali veći gradovi: Rosario, Cordoba, Mar del Plata

***ČILE ***

- država na Andama, neobično izduženog oblika

- izdvajaju se tri klimatske i društveno-gospodarske regije:

1. Sjeverni Čile- rudnici bakra, ribarstvo, pustinja Atacama

2. Srednji Čile-najrazvijeniji I najnaseljeniji

3. Južni Čile-hladna klima-ovčarstvo

- Penitientes – znamenitost Čilea

- glavni grad: Santiago de Chile

-Valparaiso-najveća luka

-Antofagasta, Concepcion, Punta Arenas na Ognjenoj Zemlji - najjužniji grad gdje žive potomci iseljenih Hrvata

- vinogradarstvo, rude bakra i salitra (upotrebljava se za gnojivo i dobivanje baruta)

*Lijep pozdrav dragi moji, učiteljica Snježana Horvatić*